Lud, zbunjen, normalan
Lud, zbunjen, normalan je bosanskohercegovačka humoristička serija u režiji Elmira Jukića i scenariste Feđe Isovića. Prva sezona je počela emitovanje 2. septembra 2007. godine, a druga 7. septembra 2008. godine. Zadnja epizoda druge sezone je emitovana 12. aprila 2009. Nakon Bosne i Hercegovine i Hrvatske, serija se od 27. septembra 2008. emituje i u Srbiji, na prvom programu RTS-a. Od 15. septembra 2014. godine u Srbiji se serija počinje ponovo emitovati na televiziji B92. Nakon završetka emitovanja pete sezone u Srbiji, nove epizode serije počinju se prikazivati na televiziji Prva. Također, prva sezona serije se emitirala i u Sjevernoj Makedoniji zahvaljujući televiziji A1, a ostale sezone su emitirane na televiziji Kanal 5. Od 2015. godine u Sjevernoj Makedoniji se serija emitira na TV-kanalu Alfa TV. Serija je veliku popularnost stekla i u Crnoj Gori, gdje je emitirana na TV Vijesti, a od 2015. godine serija se emitira na televiziji Prva CG. Od 2012. godine serija se emituje i u Sloveniji na POP TV-u, a od 2015. godine serija se u Sloveniji emitira na TV kanalu Planet TV. Serija se uspješno emituje i na Kosovu posredstvom RTV Kosovo. Snimanje treće sezone je počelo 1. septembra 2009. godine, a nastavak emitovanja je započeo u januaru 2010. Početak emitovanja četvrte sezone započinje u januaru 2011. Snimanje 24 nova nastavka pete sezone ove popularne humoristične serije je najavljeno za 6. januar 2012, a nove epizode počinju sa prikazivanjem 29. januara 2012. Zbog velike popularnosti serije, peta sezona je podijeljena u dva dijela. Prvih 15 epizoda pete sezone je emitirano u 2012. godini, a ostatak od 9 epizoda počinje sa emitiranjem 1. januara 2013. godine. Scenarista Feđa Isović je 7. juna 2013. godine potvrdio da serija nije zvanično završila, te da trenutno piše scenario za nove epizode, koje uskoro možemo očekivati na TV ekranima. Trenutno se snima novih 48 epizoda, koje će biti podijeljene u dva ciklusa emitiranja. Šesta sezona serije kreće sa premijernim emitiranjem 3. novembra 2014. na Novoj TV. Scenarista Feđa Isović je potvrdio da je snimanje serije i dalje u toku, te da je snimljeno preko 210 epizoda. Također je potvrđeno da su u toku pregovori sa bosanskohercegovačkim TV kućama o pravu otkupa novih epizoda koje će uskoro biti premijerno prikazane u BiH. Premijerno emitiranje šeste sezone serije u Bosni i Hercegovini kreće od 4. aprila 2015. na Face TV-u. Premijerno emitiranje novih 24 epizode sedme sezone serije počinje 5. aprila 2015. na Novoj TV, a u Bosni i Hercegovini emitiranje sedme sezone kreće od 4. maja 2015. na Face TV-u. Osma sezona serije, počela je sa premijernim emitiranjem 15. maja 2015. na Novoj TV. Deveta sezona počinje sa premijernim emitiranjem od 3. novembara 2015. na Novoj TV. Deseta sezona serije je krenula sa premijernim emitiranjem od 26. juna 2016. u Srbiji na televiziji B92. Iako je režiser serije Elmir Jukić potvrdio da je snimanje serije završeno nakon deset sezona i 264 snimljene epizode, uskoro slijedi snimanje novih 36 epizoda Jedanesta sezona serije kreće sa emitiranjem na Novoj TV od 17. februara 2020. od ponedjeljka do četvrtka u terminu 21:30 sati. U Bosni i Hercegovini jedanesta sezona serije počinje sa emitiranjem od 5. novembra 2020. od ponedjeljka od petka u terminu od 20:15 sati na kanalu Nova BH. Dvanaesta sezona koja sadrži 12 epizoda počinje sa emitiranjem od 26. marta 2020 na Novoj TV. Scenarista Feđa Isović je u aprilu 2020. godine obznanio da piše scenario za nove epizode serije, te da serija neće završiti sa 300 epizoda kako je to ranije bilo najavljeno. U novembru 2020. godine, scenarista Feđa Isović je najavio da su nove epizode spremne za snimanje, i da je scenario za iste napisan. Nakon smrti glavnog glumca Mustafe Nadarevića, scenarista serije Feđa Isović je odlučio da se serija više neće snimati. Preostalih 11 epizoda dvanaeste sezone serije će početi sa emitiranjem subotom i nedjeljom u večernjem terminu na Novoj TV od 10. aprila 2021 na Novoj TV. Posljednja 13. sezona serije kreće sa emitiranjem na Novoj TV od 10. septembra 2021 svakim radnim danom u večernjem terminu. Posljednja 309. epizoda serije je emitovana na Novoj TV na dan 10. novembra 2021. godine, s čim je serija završena nakon 14 godina emitovanja. Snimanje serije je prekinuto u martu 2020. godine zbog pandemije koronavirusa, a finalna odluka o prekidu snimanja serije je donesena nakon smrti glavnog glumca Mustafe Nadarevića. Tarik Džinić je u jednom od intervju razgovora otkrio da je Nova TV naručila snimanje 336 epizoda, te da je bilo planirano da serija završi sa emitiranjem nakon 336 snimljenih epizoda. Posljednja epizoda serije je u Bosni i Hercegovini emitovana na dan 2. decembra 2021. godine na kanalu Nova BH. Od septembra 2022. godine na području Kosova je počela sa emitiranjem serija "Tri brata" po originalnom scenariju za seriju Lud, zbunjen, normalan. Scenario potpisuje Feđa Isović, a radnja serije je adaptirana za područje Kosova.